Eronda yo‘lovchi avtobus 50 metr balandlikdan qulashi oqibatida 11 kishi halok bo‘ldi

Eronda yo‘lovchi avtobus 50 metr balandlikdan qulashi oqibatida 11 kishi halok bo‘ldi, o‘nlab kishi jarohatlandi. Bu haqda “Korrespondent.net” xabar bermoqda.

“Tehron shimolidagi Jadrud vodiysiga avtobus qulashi oqibatida 11 kishi halok bo‘ldi, 28 kishi yaralandi”, — deyiladi Tehran Times xabarida.
Yo‘l politsiyasining dastlabki ma’lumotlariga ko‘ra, avariyaga mexanik nosozlik sabab bo‘ldi.